**ΟΔΗΓΙΕΣ ΣΥΜΠΛΗΡΩΣΗΣ ΜΗΤΡΩΩΝ ΕΚΜΕΤΑΛΛΕΥΣΗΣ ΑΙΓΟΠΡΟΒΑΤΩΝ**

Στο **μέρος Β**΄ των μητρώων (απογραφές), καταγράφονται ***όλα*** τα ζώα της εκμετάλλευσης, κατανεμημένα στις αντίστοιχες στήλες.

* Ειδικότερα, ζώα άνω του έτους, είναι το **σύνολο** των «**ιστορικών ζώων**» ( όσα είναι γεννημένα πριν το 2010 και φέρουν συμβατικά ενώτια), καθώς **και** τα **ζώα** που γεννήθηκαν μετά το 2010, υποχρεωτικά φέρουν **ηλεκτρονική σήμανση.** **Όλα τα ενήλικα ζώα καταγράφονται ατομικά στο μέρος Ε΄** του μητρώου της εκμετάλλευσης. Το ίδιο ισχύει και για τα αρσενικά ζώα (ιστορικά και με ηλεκτρονική σήμανση). Στην στήλη **λοιπά**, καταγράφονται τα παράγωγα (αρνιά-κατσίκια).**.**

Στο **μέρος Δ΄** των μητρώων (μεταβολές ζωικού πληθυσμού χωρίς ατομικό αριθμό σήμανσης), καταγράφονται οι αυξομειώσεις (γεννήσεις, θάνατοι, σφαγές) **ζώων ηλικίας μικρότερης των 6 μηνών που γεννήθηκαν στην εκμετάλλευση**.

* Για τις αυξομειώσεις που οφείλονται σε γεννήσεις ή/και θανάτους, προτείνεται η καταγραφή τους να γίνεται απολογιστικά σε μηνιαία βάση, συμπληρώνοντας στις στήλες 6 ή 9 αντίστοιχα, το μήνα και έτος αναφοράς (π.χ. 1/2018,…11/2018)
* Για τα ζώα που απομακρύνονται για σφαγή, συμπληρώνεται η ακριβής ημερομηνία εξόδου τους από την εκμετάλλευση, ο αριθμός πρωτοκόλλου του πιστοποιητικού μετακίνησης αιγοπροβάτων εντός της Ελλάδας καθώς και το σφαγείο προορισμού.
* **ΣΗΜΑΝΤΙΚΟ**: Το σύνολο των γεννηθέντων ζώων (αρνιά-κατσίκια), αποτελείται από το σύνολο των ζώων που σφάζονται, το σύνολο των ζώων που πεθαίνουν ΚΑΙ το σύνολο των ζώων που κρατούνται για γεννήτορες-αρσενικά και θηλυκά-τα οποία καταγράφονται ατομικά στο μέρος Ε΄

**Παράδειγμα**:

Σε μια εκτροφή γεννήθηκαν συνολικά 250 αρνιά και 75 κατσίκια.

Σφαγές: 150 αρνιά 50 κατσίκια

Θάνατοι: 20 αρνιά 5 κατσίκια

**Γεννήτορες**: 80 αρνιά **(μέρος Ε΄, με ηλεκτρονικό σκουλαρίκι)** 20 κατσίκια

Σύνολο: 250 αρνιά 75 κατσίκια

Στο **μέρος Ε**΄ των μητρώων (μεταβολές ζωικού πληθυσμού με ατομικό αριθμό σήμανσης), καταγράφονται **όλα τα** **ζώα ηλικίας μεγαλύτερης των 6 μηνών** τα οποία φέρουν υποχρεωτικά ηλεκτρονική σήμανση.

Επίσης, καταγράφονται όλα τα ζώα ηλικίας μικρότερης των 6 μηνών, τα οποία πωλούνται σε άλλη εκμετάλλευση με σκοπό την πάχυνση ή την αναπαραγωγή. Τα συγκεκριμένα ζώα εγκαταλείπουν την εκμετάλλευση γέννησής τους με δύο συμβατικά ενώτια, υποχρεωτικά όμως σημαίνονται ηλεκτρονικά από τον νέο κάτοχό τους, με την συμπλήρωση του 6ου μήνα της ζωής τους, εφόσον διατηρούνται για αναπαραγωγή.